ΓΡΑΠΤΗ ΕΡΩΤΗΣΗ E-3779/00

υποβολή: Roberto Bigliardo (TDI) προς την Επιτροπή

(4 Δεκεμβρίου 2000)

Θέμα: Χορήγηση μεγάλων δόσεων αντιβιοτικών στους μόσχους για να επιταχυνθεί η πάχυνσή τους

Ο ερωτών επιθυμεί να πληροφορηθεί εάν η Ευρωπαϊκή Επιτροπή είναι ενήμερη του γεγονότος ότι σωρεία άρθρων στον τύπο καταγγέλλουν τη χρησιμοποίηση μεγάλων δόσεων αντιβιοτικών και άλλων μη σαφώς προσδιοριζόμενων φαρμάκων προς επιτάχυνση της πάχυνσης των μόσχων. Το Μάρτιο του 1999, η επιτροπή των ενώσεων καταναλωτών, που συνέρχεται στις Βρυξέλλες στην έδρα της Ευρωπαϊκής Επιτροπής, τάχθηκε κατά της χρήσης αντιβιοτικών με στόχο την ανάπτυξη των ζώων εκτροφής. Το ανακοινωθέν βασίστηκε στις συστάσεις που διατύπωσε η Παγκόσμια Οργάνωση Υγείας το 1997 και σε εκείνες που διατύπωσαν οι γιατροί 30 χωρών, και οι οποίες καλούσαν την Ευρωπαϊκή Ένωση να δημιουργήσει ένα σύστημα συνεχούς παρακολούθησης των βακτηρίων που παρουσιάζουν αντίσταση στα αντιβιοτικά. Σύμφωνα με τους ειδικούς επί του θέματος παγκοσμίως, η χρήση αντιβιοτικών συνεπάγεται σχεδόν αναπόφευκτα την αύξηση των βακτηριολογικών αντιστάσεων. Απέναντι σε μια τέτοια κατάσταση σοβαρότατης απειλής για τηνγεία των ευρωπαίων πολιτών, ποιές πρωτοβουλίες έχει αναλάβει η πρόκειται να αναλάβει η Επιτροπή προκειμένου να απαγορεύσει την ανοίκεια χρήση τέτοιων φαρμάκων; Εάν έχουν αναληφθεί πρωτοβουλίες, ποιές χώρες αντιτάχθηκαν σε αυτές;

Απάντηση του κ. Byrne εξ ονόματος της Επιτροπής

(11 Ιουνίου 2001)

Η Ευρωπαϊκή Επιτροπή συμμερίζεται τις ανησυχίες του αξιότιμου μέλους όσον αφορά την ανάγκη μείωσης του κινδύνου για την ανθρώπινηγεία που προέρχεται από την ανάπτυξη βακτηρίων που παρουσιάζουν αντίσταση στα αντιβιοτικά. Εντούτοις, όπως επισήμανε η επιστημονική κοινότητα και όπως προκύπτει από την έκθεση σχετικά με τη βακτηριολογική αντίσταση που εξέδωσε η Επιστημονική Συντονιστική Επιτροπή τον Ιούνιο του 1999, το πρόβλημα της βακτηριολογικής αντίστασης απαιτεί πλήρη στρατηγική ελέγχου, που να μην περιορίζεται σε έναν ειδικό τομέα όπως η εκτροφή ζώων.

Η Ευρωπαϊκή Επιτροπή έχει επίγνωση των άρθρων που εμφανίζονται στον Τύπο σχετικά με τη χρήση αντιβιοτικών και άλλων ουσιών για την επιτάχυνση της πάχυνσης των εκτρεφόμενων ζώων. Η χρήση αντιβιοτικών που ευνοούν την ανάπτυξη ρυθμίζεται από την οδηγία του Συμβουλίου 70/524/ΕΟΚ, της 23.11.1970 περί των προσθέτωνλών στη διατροφή των ζώων(1). Υπάρχουν ακόμη 4 αντιβιοτικά τα οποία επιτρέπονται σύμφωνα με αυτή την οδηγία. Η Ευρωπαϊκή Επιτροπή έχει αναλάβει τηνποχρέωση να εφαρμόσει τη σύσταση της Επιστημονικής Συντονιστικής Επιτροπής και ιδιαίτερα να καταργήσει σταδιακά τη χρήση ουσιών από κατηγορίες οι οποίες χρησιμοποιούνται ή μπορούν να χρησιμοποιηθούν στην ιατρική ή στην κτηνιατρική και να καταβάλει κάθε προσπάθεια για την αντικατάσταση των αντιβιοτικών από μη αντιμικροβιακές ουσίες.

Στις εκθέσεις πουπέβαλαν τα κράτη μέλη όσον αφορά τις δραστηριότητες ελέγχου που διεξάχθηκαν το 1999 σχετικά με τη διατροφή των ζώων, δενπάρχουν αποδείξεις σημαντικών παραβάσεων της κοινοτικής νομοθεσίας όσον αφορά τέτοια προϊόντα. Επιπλέον, η Ευρωπαϊκή Επιτροπή έλαβε την πρωτοβουλία να ζητήσει από τα κράτη μέλη πληροφορίες ειδικά όσον αφορά τη συμμόρφωση προς τις πρόσφατες απαγορεύσεις της χρήσης αντιβιοτικών στις ζωοτροφές. Από τις απαντήσεις που έχουν ληφθεί μέχρι σήμερα, δεν προκύπτουν στοιχεία που να επιβεβαιώνουν μαζική και παράνομη χρήση αντιβιοτικών.

Όσον αφορά τον έλεγχο σχετικά με άλλες χρήσεις αντιβιοτικών στα ζώα όπως για θεραπεία ή για πρόληψη, ζητήθηκαν επίσης πληροφορίες σύμφωνα με την οδηγία του Συμβουλίου 96/23/ΕΚ της 29.04.1996 περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(2). Αυτή η οδηγία επιβάλλει τη δειγματοληψία για την ανίχνευση καταλοίπων σύμφωνα με πρόγραμμα που

καθιέρωσαν τα κράτη μέλη και εγκρίθηκε από την Ευρωπαϊκή Επιτροπή, το οποίο προβλέπει επιπλέον ελέγχους στα τρόφιμα και στο πόσιμο νερό. Οι ετήσιες εκθέσεις του 1998 και του 1999 δεν επιβεβαίωσαν μαζική κατάχρηση αντιβιοτικών.

Παρ' όλο που ορισμένες ενέργειες έχουν ήδη αναληφθεί όπως η συγκέντρωση δεδομένων σχετικά με τη σημερινή κατανάλωση αντιβιοτικών στη διατροφή των ζώων και η απαίτηση ελέγχου της βακτηριολογικής αντίστασης που αναπτύσσεται στα ζώα τα εκτρεφόμενα με αντιβιοτικά που ευνοούν την ανάπτυξη, αυτές οι ενέργειες θα ληφθούνπόψη στα πλαίσια μιας πληρέστερης στρατηγικής. Ως προς το θέμα αυτό μια ανακοίνωση της Ευρωπαϊκής Επιτροπής που περιγράφει ένα ευρύτερο σχέδιο δράσης ευρίσκεταιπό προετοιμασία και θα γίνει η παρουσίασή της σύντομα.

(1) ΕΕ L 270 της 14.12.1970.

(2) ΕΕ L 125 της 23.5.1996.